बगदाद में विस्फोट में 40 की मौत  
पुलिस ने बताया कि कार बम का हमला गुरुवार को अपराह्न दो बजे किया गया। यह कार जनाजे में शामिल और लोगों के वाहनों के साथ खेमे से कुछ ही मीटर की दूरी पर खड़ी थी।
इराक में गुरुवार को शिया बहुल इलाके में जनाजे के एक खेमे को निशाना बनाकर किए गए कार बम हमले में कम से कम 40 लोग मारे गए हैं।  पुलिस ने बताया कि कार बम का हमला गुरुवार को अपराह्न दो बजे किया गया। यह कार जनाजे में शामिल और लोगों के वाहनों के साथ खेमे से कुछ ही मीटर की दूरी पर खड़ी थी। विस्फोट के बाद कई अन्य कारों में भी आग लग गई। इससे निकट के अनेक घर भी क्षतिग्रस्त हो गए। अधिकारियों का कहना है कि इस विस्फोट में 78 लोग घायल भी हुये हैं। पिछले कुछ दिनों के भीतर इराक में कई विस्फोट हो चुके हैं, जिनमें 200 लोग मारे गये हैं। अस्पताल और पुलिस अधिकारियों ने बताया कि मृतकों में चार बच्चे और तीन महिलाएं शामिल हैं। उन्होंने बताया कि घायलों में कई की हालत गंभीर हैं।